钦定古今图书集成/明伦汇编/氏族典/第436卷 > 《廖用贤尚友录》 > 马严〈弟敦〉
## 钦定古今图书集成/明伦汇编/氏族典/第436卷 > 《廖用贤尚友录》 > 马严〈弟敦〉

按《后汉书马援传》：“援兄子严，字威卿。父余，王莽时为
扬州牧。严少孤，从平原杨太伯讲学，专心坟典，因览
百家群言，京师大人咸器异之。弟敦，字儒卿，亦知名。
明德皇后既立，严乃闭门自守，犹复虑致讥嫌，遂更
从北地，断绝宾客。永平十五年，皇后敕使移居洛阳，
甚见宠幸。肃宗即位，拜侍御史中丞，除子鱄为郎。其”
冬，有日食之灾，严上封事，帝纳其言。建初元年，迁五
官中郎。二年，拜陈留太守，征拜大中大夫，十馀日，迁
将作大匠。七年，坐事免。后为窦氏所忌，遂不复在位。
永元十年，卒于家。弟敦，官至虎贲中郎将。严七子，唯
续、融知名。